钦定古今图书集成/历象汇编/历法典/第054卷 > 图
## 钦定古今图书集成/历象汇编/历法典/第054卷 > 图

之心也盖本图大小三角形既相似而甲丙与甲庚两线又相离即各分为两三角形各相似其甲丙戊与甲丙己一偶也甲辛乙与甲辛丁一偶也是以甲己庚角与己甲庚角等而甲庚线与庚己线亦等又甲戊庚角与戊甲庚角等

辛角等，即己角与乙甲辛角亦等，因得乙戊两角等，
又得乙角与庚甲戊角等，即戊角与庚甲戊角亦等，
而戊庚与甲庚两线亦等，因得戊庚与庚己两线等，
而庚为己戊径之心。

《绘总星图》第三。〈凡三章。〉

古法绘星图，以恒见圈为紫微垣，以恒隐圈界为总
图之界，过此，南偏之星不复有图矣。《西历》因恒见圈
南北随地不同，又渐次不同，故以两极为心，以赤道
为界，平分为南北二图，以全括浑天可见之星，此两
法所繇异也。

《赤道平分南北二总星图》。

以规器作赤道圈，即本图之外界也。纵横作十字，二
径平分为四象限限各九十，又三分之分各三十，又
五分之分各六，又六分之分各一，此为全周三百六
十度矣。次从心至界上，依度数引直线为各经度。其
作纬度有二法：一用几何，则依界上经度于横径之
左，定尺于横径之右，上下游移之，每度一界限度。